
TAURAGĖS RAJONO SAVIVALDYBĖS TARYBA

SPRENDIMAS
[bookmark: _Hlk147150573]DĖL TAURAGĖS RAJONO SAVIVALDYBĖS TRŪKSTAMŲ SPECIALISTŲ PRITRAUKIMO TVARKOS APRAŠŲ PATVIRTINIMO

2026 m. rugpjūčio 26 d. Nr. 1-166
Tauragė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos mokslo ir studijų įstatymo 82 straipsnio 11 dalimi, Tauragės rajono savivaldybės taryba n u s p r e n d ž i a:
1. Patvirtinti pridedamus:
1.1. Trūkstamų specialistų pritraukimo į Tauragės rajono savivaldybės biudžetines ir viešąsias įstaigas tvarkos aprašą;
1.2. Tauragės rajono savivaldybės trūkstamų specialistų kelionės į darbą ir atgal išlaidų kompensavimo tvarkos aprašą;
1.3. Tauragės rajono savivaldybės trūkstamų specialistų studijų rėmimo tvarkos aprašą;
1.4. Finansinės paramos trūkstamų specialybių gydytojams rezidentams, atvykstantiems dirbti į Tauragės rajono asmens sveikatos priežiūros įstaigas, skyrimo tvarkos aprašą.
[bookmark: _Hlk147148432][bookmark: n_0]2. Pripažinti netekusiu galios Tauragės rajono savivaldybės tarybos 2025 m. kovo 26 d. sprendimą Nr. 1-75 „Dėl Tauragės rajono savivaldybės trūkstamų specialistų pritraukimo tvarkos aprašų patvirtinimo“. 
3. Paskelbti šį sprendimą Teisės aktų registre ir Tauragės rajono savivaldybės  interneto svetainėje.

Savivaldybės meras                                                                               Dovydas Kaminskas

                    
                                  









PATVIRTINTA
Tauragės rajono savivaldybės tarybos
2026 m.             d. sprendimu Nr. 

TRŪKSTAMŲ SPECIALISTŲ PRITRAUKIMO Į TAURAGĖS RAJONO SAVIVALDYBĖS BIUDŽETINES IR VIEŠĄSIAS ĮSTAIGAS TVARKOS APRAŠAS

I SKYRIUS
BENDROSIOS NUOSTATOS

[bookmark: _Hlk151111591][bookmark: _Hlk151027068]1.  Trūkstamų specialistų pritraukimo į Tauragės rajono savivaldybės (toliau – Savivaldybė) biudžetines įstaigas ir viešąsias sveikatos priežiūros įstaigas (toliau – Įstaigos),  kurių savininko teises ir pareigas įgyvendinanti institucija arba dalininkas yra Tauragės rajono savivaldybės taryba, tvarkos aprašas (toliau – Aprašas) nustato lėšų valdymą, skatinimo priemones, finansuojamų priemonių dydį, finansavimo teikimo sąlygas ir tvarką.
[bookmark: part_a1ebd756e9454cdd9802343fbe121df8]2. Aprašo tikslas ir uždaviniai:
2.1. pritraukti kvalifikuotus specialistus dirbti į Savivaldybės Įstaigas ir juos skatinti;
2.2. užtikrinti Įstaigų veiklos poreikius, teikiamų paslaugų gyventojams prieinamumą ir kokybę;
2.3. didinti Savivaldybės patrauklumą gyventojams;
2.4. skatinti bendradarbiavimą tarp Savivaldybės ir Savivaldybės Įstaigų.
3. Trūkstamų specialistų skatinimas vykdomas vadovaujantis Profesijų, kurių darbuotojų trūksta Tauragės rajono savivaldybėje, sąrašu (toliau – Profesijų sąrašas), patvirtintu Tauragės rajono savivaldybės tarybos sprendimu.
4. Aprašui įgyvendinti naudojamos Savivaldybės biudžeto lėšos, numatytos 01 programos priemonėje  „Skatinimo priemonių taikymas trūkstamų specialistų pritraukimui“. Lėšos gali būti skirstomos kol baigiasi tais metais Savivaldybės biudžeto programos priemonėje numatytos lėšos.
[bookmark: part_7279cdfa877c4c67aa173ad9a066c5bc]5. Apraše vartojamos sąvokos:
[bookmark: part_a0781c121b024d66ae861b64ebf72272]5.1. Įstaiga – Savivaldybės viešoji arba biudžetinė įstaiga;
[bookmark: part_dad1e762edc64c78a598b361466d7d8a][bookmark: part_2b051ecfe2b742a6b10cd08b9d46da40]5.2. Trūkstamas specialistas – Profesijų sąraše nurodytos profesijos specialistas, kuris pretenduoja užimti laisvą pareigybę Tauragės rajono savivaldybės Įstaigose, kuri iki tol ne mažiau kaip tris mėnesius buvo neužimta ir dėl kurios užėmimo per nurodytą terminą įstaigos vadovas ėmėsi visų protingų priemonių pretendentui rasti.
6. Teisę į šio Aprašo nustatytas skatinimo priemones turi trūkstamos profesijos specialistas, atvykstantis dirbti į Savivaldybės Įstaigas ir pasirašęs darbo sutartį su Įstaiga.
7. Į šio Aprašo nustatytas skatinimo priemones neturi teisės pretenduoti specialistas, jeigu jis:
7.1. yra gavęs Finansinę paskatą pirmąjį būstą įsigyjančioms jaunoms šeimoms, teikiamą vadovaujantis Lietuvos Respublikos finansinės paskatos pirmąjį būstą įsigyjančioms jaunoms šeimoms įstatymu ir Finansinės paskatos pirmąjį būstą įsigyjančioms jaunoms šeimoms teikimo organizavimo tvarkos aprašu, patvirtintu Lietuvos Respublikos socialinės apsaugos ir darbo ministro 2018 m. rugpjūčio 30 d. įsakymu Nr.  A1-448 „Dėl Finansinės paskatos pirmąjį būstą įsigyjančioms jaunoms šeimoms teikimo organizavimo tvarkos aprašo patvirtinimo“ (faktą patvirtina specialistas, pateikdamas prašymą);
7.2. dirbo Įstaigoje ir po darbo sutarties pasibaigimo dienos iki naujos darbo sutarties su Įstaiga sudarymo dienos praėjo mažiau kaip 3 metai. Šio papunkčio nuostata netaikoma gydytojams rezidentams, kurie, dirbdami Įstaigoje medicinos gydytojo pareigose, gavę licenciją pradeda dirbti Įstaigoje atitinkamos profesinės srities gydytojais, ir gydytojams bei bendrojo ugdymo mokyklų mokytojams, kurie yra atvykstantys dirbti į Įstaigą iš kitų savivaldybių ar šalių, kai jų gyvenamoji vieta iki pasinaudojimo šio Aprašo skatinamosiomis priemonėmis yra ne Tauragės rajono savivaldybėje, nepriklausomai nuo to, kad nuo darbo sutarties pasibaigimo dienos iki naujos darbo sutarties su Įstaiga sudarymo dienos praėjo mažiau kaip 3 metai; 
7.3. perėjo dirbti iš vienos įstaigos į kitą Tauragės rajono savivaldybėje (pateikiama „Sodros“ pažyma dėl darbo Tauragės rajono savivaldybės įstaigose per paskutiniuosius 3 metus).
II SKYRIUS
APRAŠO ĮGYVENDINIMUI SKIRTŲ LĖŠŲ VALDYMAS 

[bookmark: _Hlk149228524]8. Trūkstamų specialistų skatinimui reikalingas lėšas paskirsto Tauragės rajono savivaldybės meras, atsižvelgdamas į Tauragės rajono savivaldybės Trūkstamų specialistų pritraukimo komisijos (toliau – Komisija) siūlymą. Komisija sudaroma Savivaldybės mero potvarkiu iš ne mažiau nei 5 (penkių) asmenų. Komisija savo veikloje vadovaujasi skaidrumo, nešališkumo, konfidencialumo, teisingumo, sąžiningumo ir protingumo principais ir šiuo Aprašu.
9. Komisijos funkcijos:
[bookmark: _Hlk149223538]9.1. analizuoja situaciją darbo rinkoje, Savivaldybės Įstaigų pateiktus duomenis dėl trūkstamų specialistų, reikalui esant pasitelkia Užimtumo tarnybos specialistus, Savivaldybės Įstaigų atstovus ir bendru sutarimu teikia siūlymą Savivaldybės merui dėl trūkstamų specialistų iš Profesijų sąrašo skatinimo;  
9.2. nagrinėja Įstaigų pateiktus prašymus dėl trūkstamų specialistų skatinimo priemonių skyrimo, balsų dauguma teikia siūlymus Savivaldybės merui dėl trūkstamų specialistų skatinimo priemonių skyrimo ir skatinimo priemonių dydžio. Komisija gali Savivaldybės merui siūlyti neskirti skatinimo priemonės išanalizavusi Įstaigos pateiktą prašymą, tokiu atveju nurodydama neskyrimo motyvus;
9.3. įformina siūlymus posėdžių protokolais, kuriuos pasirašo posėdžio pirmininkas ir sekretorius;  
9.4. informuoja Įstaigą apie Savivaldybės mero priimtą sprendimą dėl skatinimo priemonės skyrimo / neskyrimo  ne vėliau kaip per 5 darbo dienas nuo sprendimo priėmimo dienos elektroniniu būdu prašyme nurodytu adresu. 
10.  Lėšos trūkstamų specialistų pritraukimo skatinimo priemonės gavėjui skiriamos Savivaldybės mero potvarkiu. 
11. Potvarkių projektus dėl lėšų pervedimo Įstaigai rengia Švietimo ir sporto skyrius. 
12. Savivaldybės administracijos Apskaitos skyrius, vadovaudamasis Savivaldybės mero potvarkiu, perveda lėšas skatinimo priemonės gavėjui į prašyme nurodytą banko atsiskaitomąją sąskaitą dalimis, kaip nurodyta trišalėje sutartyje.
13. Mokesčius, jei tokius reikėtų sumokėti, apskaičiuoja ir sumoka Savivaldybė teisės aktų nustatyta tvarka. 
14. Savivaldybės administracijos direktorius pasirašo Trišalę sutartį (1 priedas) su  Įstaiga ir  skatinimo priemonės gavėju. Sutartyje numatomi skatinimo priemonės gavėjo įsipareigojimai, šalių teisės ir pareigos, atsakomybė, sutarties nutraukimo tvarka ir pasekmės.

[bookmark: _Hlk149249526]III SKYRIUS
TRŪKSTAMŲ SPECIALISTŲ SKATINIMO PRIEMONĖS IR PRIEMONIŲ DYDŽIAI

15. Trūkstamų specialistų skatinimo priemonės:
[bookmark: part_58574a41a10d4250991501fe48554be0][bookmark: _Hlk149231982][bookmark: _Hlk151021094]15.1. finansinė parama įsigyjant būstą Tauragės rajono savivaldybės teritorijoje, Savivaldybės finansinės paramos dydis asmeniui arba šeimai – 15 procentų nuo būsto kredito sumos, bet ne daugiau kaip 15 000 Eur įskaitant mokesčius;
15.2. būsto nuomos išlaidų kompensavimas – ne daugiau kaip 300 Eur per mėnesį įskaitant mokesčius, ne ilgiau kaip 3 metus. Būsto nuomos sutartis privalo būti įregistruota viešajame Nekilnojamo turto registre;
15.3. vienkartinė išmoka trūkstamų specialybių gydytojams ir bendrojo ugdymo mokyklų mokytojams – 30 000 Eur įskaitant mokesčius;
  15.4.  Aprašo 15.1 ir 15.3 papunkčiuose nurodytos priemonės sumuojant Tauragės rajono savivaldybėje skiriamos ne daugiau kaip 5 trūkstamiems specialistams per metus.
[bookmark: part_70616b308b6849499fd1bdabed8e2cb3][bookmark: part_806510f5a56e4ae992e7ae6f96df509d][bookmark: part_13dd9cfb20be4df6998304d4ea5935b4][bookmark: part_dd4276e069e6497192179884fb5cfdca][bookmark: _Hlk151036423]  16. Trūkstamas specialistas, pasinaudojęs skatinimo priemonėmis, įsipareigoja Įstaigoje dirbti ne trumpiau kaip 3 metus, dirbdamas ne mažesniu nei 1 etato darbo krūviu. Jeigu dėl tam tikrų pateisinamų aplinkybių negali dirbti (nėštumo ir gimdymo atostogos, atostogos vaiko priežiūrai, liga), laikotarpis atitinkamai pratęsiamas. Jei Įstaigoje trūkstamam specialistui nėra galimybės sudaryti 1 etato darbo krūvio, Įstaiga tarpininkauja, kad 1 etato darbo krūvis būtų sudaromas trūkstamam specialistui dirbant daugiau nei vienoje Savivaldybės įstaigoje.
[bookmark: part_f92398bb62c6498290326b1a28af669f]  17. Tam pačiam asmeniui skatinimo priemonė gali būti skiriama tik vieną kartą ir tik viena iš Aprašo 15 punkte nurodytų skatinimo priemonių.
[bookmark: part_98391896b5f040d09f18326cd8344868]
IV  SKYRIUS
DOKUMENTŲ PATEIKIMO IR FINANSAVIMO TEIKIMO TVARKA

18. Įstaigos vadovas teikia Savivaldybės merui nustatytos formos prašymą (2 priedas) dėl finansinės paramos skyrimo.  
19. Prašymas gali būti pateiktas paštu, elektroniniu būdu arba atvykus į Savivaldybės administraciją (Respublikos g. 2, Tauragė).
[bookmark: _Hlk149233314]20. Savivaldybės meras teikia gautą Įstaigos prašymą Komisijai išnagrinėti ir pateikti siūlymus. 
21. Savivaldybės meras, gavęs Komisijos siūlymą, priima sprendimą skirti / neskirti skatinimo priemonę.
22. Skatinimo priemonės gavėjui pažeidus šiame Apraše nurodytas sąlygas bei trišalėje sutartyje numatytas sąlygas, skatinimo priemonės gavėjas per 6 mėnesius privalo Savivaldybei grąžinti gautą išmoką, įskaitant teisės aktų nustatyta tvarka Savivaldybės biudžeto lėšomis sumokėtus mokesčius. Savivaldybė priskaičiuoja grąžintiną išmoką proporcingai skatinimo priemonės gavėjui neišdirbtam laikui. Savivaldybei ir skatinimo priemonės gavėjui raštu susitarus, gali būti patvirtintas individualus lėšų grąžinimo grafikas.
23. Skatinimo priemonės gavėjui negrąžinus išmokos savo noru, Savivaldybė ją išieško teismo nustatyta tvarka. 

 V SKYRIUS
 LĖŠŲ APSKAITA

  24. Aprašo lėšų apskaitą tvarko Savivaldybės administracijos Apskaitos skyrius teisės aktų nustatyta tvarka. 

 VI SKYRIUS
 BAIGIAMOSIOS NUOSTATOS

25. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo nuostatomis ir kitais teisės aktais, reglamentuojančiais asmens duomenų tvarkymą ir apsaugą. Asmens duomenys trečiosioms šalims gali būti teikiami tik įstatymų ir kitų teisės aktų nustatytais atvejais ir tvarka bei laikantis Bendrojo duomenų apsaugos reglamento reikalavimų.
26. Aprašo įgyvendinimą koordinuoja Švietimo ir sporto skyrius. Lėšų panaudojimą kontroliuoja Savivaldybės kontrolės ir audito tarnyba bei Centralizuota vidaus audito tarnyba.
27. Skundai dėl Aprašo įgyvendinimo nagrinėjami teisės aktų nustatyta tvarka. 
28. Įstaiga, privalo nedelsiant informuoti Savivaldybės merą, jei skatinimo lėšas gavęs specialistas nutraukia darbo santykius su Įstaiga, nepasibaigus sutartyje nurodytam darbo terminui. 
29. Įstaiga atsako už pateiktos informacijos ir duomenų teisingumą ir sutartinių įsipareigojimų kontrolės vykdymą, raštu informuoja Komisiją apie trišalę sutartį pasirašiusio specialisto įsipareigojimų vykdymą kiekvienais metais iki liepos 1 d. iki visiško trišalės sutarties įsipareigojimų įvykdymo.
30. Savivaldybės meras turi teisę priimti kitus sprendimus, būtinus Aprašui įgyvendinti, neviršydamas savo įgaliojimų.
31. Apraše nenumatyti atvejai sprendžiami teisės aktų nustatyta tvarka.
32. Šis Aprašas gali būti keičiamas, pildomas ar naikinamas Tauragės rajono savivaldybės tarybos sprendimu.
________________________________________________



                                                                     Trūkstamų specialistų pritraukimo į                Tauragės rajono savivaldybės     biudžetines ir viešąsias įstaigas     tvarkos aprašo
                                                                                       1 priedas

(Trišalės sutarties forma)

TRIŠALĖ TRŪKSTAMŲ SPECIALISTŲ PRITRAUKIMO Į TAURAGĖS RAJONO SAVIVALDYBĖS BIUDŽETINES IR VIEŠĄSIAS ĮSTAIGAS SUTARTIS

20___ m. ___________________d. Nr. __________
Tauragė

Tauragės rajono savivaldybės administracija, juridinio asmens kodas 188737457, atstovaujama Tauragės rajono savivaldybės administracijos direktoriaus ____________________, veikiančio pagal Tauragės rajono savivaldybės tarybos 20___ m. _____________ d. sprendimu Nr. ____ patvirtintus Tauragės rajono savivaldybės administracijos veiklos nuostatus (toliau – 1-oji šalis),     
___________________________________________________________, atstovaujamas
juridinio asmens pavadinimas, kodas
_______________________________________________________ (toliau – 2-oji šalis),                         atstovo pareigos, vardas, pavardė
________________________________________________________ (toliau – 3-ioji šalis), 
trūkstamo specialisto vardas, pavardė, asmens kodas
vadovaudamiesi Tauragės rajono savivaldybės tarybos 2026 m.                                 d. sprendimu Nr. 1-    , patvirtintu Trūkstamų specialistų pritraukimo į Tauragės rajono savivaldybės biudžetines ir viešąsias įstaigas tvarkos aprašu (toliau – Aprašas), sudarė šią trišalę trūkstamų specialistų pritraukimo į Tauragės rajono savivaldybės biudžetines ir viešąsias įstaigas sutartį (toliau – Sutartis).

I SKYRIUS
 SUTARTIES OBJEKTAS

1. Sutarties objektas – skatinimo priemonės (-ių) skyrimas ir išmokėjimas.
2. Šia Sutartimi, vadovaujantis Aprašu, nustatomos skatinimo priemonės, teikiamos 2-joje šalyje įdarbinamam specialistui (3–iajai šaliai), 1-osios šalies lėšų pervedimo tvarka ir terminai, atsiskaitymo už jų panaudojimą tvarka ir terminai, Šalių teisės ir pareigos bei kitos sąlygos.
3. Skatinimo priemonės (-ių) teikimo terminas – treji metai nuo darbo sutarties tarp 2-osios ir 3-iosios šalių sudarymo dienos. Į šį terminą neįeina nedarbingumo dėl ligos ar nėštumo ir gimdymo laikotarpiai ir atostogos vaikui prižiūrėti (LR DK 134 str.) jeigu 3-oji šalis šiomis atostogomis pasinaudos.
4. Teikiama (-os) skatinimo priemonė (-ės) (nepasirinktos išbraukiama):
4.1. finansinė parama įsigyjant būstą Tauragės rajono savivaldybės teritorijoje, Savivaldybės finansinės paramos dydis asmeniui arba šeimai – 15 procentų nuo būsto kredito sumos, bet ne daugiau kaip 15 000 Eur įskaitant mokesčius;
4.2. būsto nuomos išlaidų kompensavimas  – ne daugiau kaip  300 Eur per mėnesį įskaitant mokesčius, ne ilgiau kaip 3 metus. Būsto nuomos sutartis privalo būti įregistruota viešajame Nekilnojamo turto registre;
4.3. vienkartinė išmoka trūkstamų specialybių gydytojams ir mokytojams – 30 000 Eur įskaitant mokesčius.

II SKYRIUS
 ŠALIŲ ĮSIPAREIGOJIMAI

5. 1-oji šalis, vadovaudamasi Aprašu, įsipareigoja skirti skatinimo priemonę 3-iąjai šaliai, pinigus pervedant žemiau nurodytais terminais (nepasirinkta išbraukiama):
5.1. užtikrinant Sutarties 4.1 papunktyje nurodytą skatinimo priemonės skyrimą 3-iajai šaliai:
[bookmark: _Hlk192186223]5.1.1. 5 000 (penkis tūkstančius) Eur sumokami per 10 darbo dienų po Sutarties pasirašymo;
5.1.2. 10 000 (dešimt tūkstančių) Eur sumokami per 10 darbo dienų, pasibaigus darbo sutartyje su 3-iaja šalimi nustatytam bandomajam laikotarpiui.
[bookmark: _Hlk192186198]5.2. užtikrinant Sutarties 4.2 papunktyje nurodytos skatinimo priemonės išmokėjimą 3-iajai šaliai:
5.2.1. kompensuojamos būsto nuomos išlaidas tol, kol 3-ioji šalis dirba Įstaigoje (2-oji šalis), bet ne ilgiau nei 3 metus nuo Trišalės sutarties pasirašymo dienos. Šiame papunktyje nurodyta skatinimo priemonė mokama už praėjusį ketvirtį iki kito mėnesio 20 darbo dienos.
5.3. užtikrinant Sutarties 4.3 papunktyje nurodytos skatinimo priemonės išmokėjimą 3-iajai šaliai:
5.3.1. 15 000 (penkiolika tūkstančių) Eur sumokami per 10 darbo dienų po Sutarties pasirašymo;
5.3.2. 15 000 (penkiolika tūkstančių) Eur sumokami per 10 darbo dienų, pasibaigus darbo sutartyje su 3-iaja šalimi nustatytam bandomajam laikotarpiui.
6. 2-oji šalis įsipareigoja:
6.1. įdarbinti 3-iąją šalį ne trumpesniam nei 3 metų laikotarpiui ne mažesniu kaip 1 etato darbo krūviu (jei nėra galimybės 1 etato darbo krūviui suteikti, 1 etato darbo krūvis gali būti sudaromas trūkstamam specialistui dirbant daugiau nei vienoje Savivaldybės įstaigoje), (į šį terminą neįeina nedarbingumo dėl ligos ar nėštumo ir gimdymo laikotarpiai ir atostogos vaikui prižiūrėti (LR DK 134 str.) jeigu 3-oji šalis šiomis atostogomis pasinaudos) ne vėliau kaip per 3 mėnesius nuo šios Sutarties pasirašymo;
6.2. ne vėliau kaip per 5 darbo dienas raštu informuoti 1-ąją šalį, jeigu 2-oji ar 3-ioji šalys nutraukia darbo santykius anksčiau nei po 3 metų arba išaiškėja Aprašo 7 punkte nurodytos aplinkybės arba buvo pateikti tikrovės neatitinkantys dokumentai;
6.3. kontroliuoti sutartinių įsipareigojimų vykdymą.
7. 3-ioji šalis įsipareigoja:
7.1. pateikti teisingą ir visą prašomą informaciją, įrodančią teisę gauti skatinimo priemones;
7.2. dirbti 2-ojoje šalyje ne trumpiau kaip 3 metus, ne mažesniu kaip 1 etato darbo krūviu (1 etato darbo krūvis gali būti sudaromas trūkstamam specialistui dirbant daugiau nei vienoje Savivaldybės įstaigoje). Į šį terminą neįeina nedarbingumo dėl ligos ar nėštumo ir gimdymo laikotarpiai ir atostogos vaikui prižiūrėti (LR DK 134 str.) jeigu 3-oji šalis šiomis atostogomis pasinaudos. Darbo sutartį su 2-ąja šalimi pasirašyti ne vėliau kaip per 3 mėnesius nuo šios Sutarties pasirašymo.
8. Šalys įsipareigoja nedelsdamos informuoti viena kitą apie visas reikšmingas aplinkybes, kurios gali turėti neigiamos įtakos Sutarties įgyvendinimui.
9. Vykdydamos sutartį Šalys įsipareigoja asmens duomenų tvarkymą vykdyti teisėtai – laikydamosi Bendrojo duomenų apsaugos reglamento 2016/679(BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

III SKYRIUS
ŠALIŲ ATSAKOMYBĖ

  10. Šalys įsipareigoja Sutartį vykdyti tinkamai ir susilaikyti nuo bet kokių veiksmų, kuriais galėtų padaryti žalos viena kitai. 
  11. Šalys susitaria, kad viso 3 punkte numatyto termino metu darbo krūvis negali būti mažinamas, nebent Šalys raštu susitars kitaip. 
  12. 3-ajai šaliai pažeidus sutarties sąlygas, 3-ioji šalis ne vėliau kaip per 6 mėnesius privalo grąžinti 1-ajai šaliai visas skirtas skatinimo priemonės lėšas jei: 
  12.1. 3-oji šalis šios sutarties 7.2 papunktyje numatytais terminais bei darbo krūviu nepradės dirbti 2-ojoje šalyje;
  12.2. sudaryta darbo sutartis su 3-ąja šalimi anksčiau šios sutarties 7.2 papunktyje numatyto termino bus nutraukta darbuotojo iniciatyva be svarbių priežasčių (LR DK 55 str.) ar darbdavio iniciatyva dėl darbuotojo kaltės (LR DK 58 str.).
  13. Savivaldybei ir skatinimo priemonės gavėjui raštu susitarus, gali būti patvirtintas individualus lėšų grąžinimo grafikas
  14. Kitos sutarties sąlygos:
  14.1. ši sutartis įsigalioja visoms šalims ją pasirašius ir galioja iki visiško Šalių įsipareigojimų įvykdymo;
  14.2. visi Sutartyje neaptarti klausimai aiškinami ir sprendžiami vadovaujantis galiojančių Lietuvos Respublikos įstatymų numatytomis nuostatomis ir tvarka arba, jei tai leidžia teisės aktai, atskiru raštišku Šalių susitarimu. Pasikeitus sutartinius teisinius santykius reguliuojantiems teisės aktams, kol Sutartis nėra pakeista, Sutarties taikymui ir vykdymui taikomos galiojančios (aktualios) sutartinius teisinius santykius reguliuojančios teisės aktų nuostatos;
  14.3. vykdydamos Sutartį, Šalys bendraus šios Sutarties rekvizitų skiltyje numatytais adresais, tel. numeriais ir elektroninio pašto adresais;
  14.4. visi sutarties pakeitimai ir/ar priedai galioja tik tuomet jei yra aptarti raštu ir patvirtinti visų trijų Šalių parašais;
  14.5. jei viena ar kelios iš sutartyje numatytų sąlygų netenka galios, ar yra teismo sprendimu laikomos negaliojančiomis ab initio, kitos sutarties sąlygos išlieka galiojančiomis ir saistančiomis Sutarties Šalis taip kaip jose numatyta;
  14.6. visi Šalių ginčai ir nesutarimai sprendžiami geranoriškų derybų būdu, o Šalims nesusitarus, Lietuvos Respublikos teisme pagal LR Civilinio proceso kodekse numatytus teismingumo principus;
          14.7. Sutartis sudaryta 1 (vienu) egzemplioriumi ir pasirašoma  kvalifikuotais elektroniniais parašais, juo šalys pasidalija elektroninių ryšių priemonėmis.
  15. Šalių rekvizitai:

	1-oji šalis 
Pavadinimas
Kodas
Adresas
Tel.
El. paštas
Banko duomenys
	2-oji šalis 
Pavadinimas
Kodas
Adresas
Tel.
El. paštas

	3-ioji šalis 
Vardas pavardė, 
Asmens kodas 
Adresas
Tel.
El. paštas
Banko duomenys

	_____________________ A. V.
Parašas
(vardas, pavardė)
	_____________________ A. V.
Parašas
(vardas, pavardė)
	______________________ Parašas
(vardas, pavardė)


       

                                                                                      


[bookmark: _Hlk192162913]








































Trūkstamų specialistų pritraukimo į Tauragės rajono savivaldybės biudžetines ir viešąsias įstaigas tvarkos aprašo
2 priedas
                                                    
                                                                                       
(Prašymo forma)

________________________________________________                             
(Įstaigos pavadinimas)

Tauragės rajono savivaldybės 
merui


PRAŠYMAS 
DĖL TRŪKSTAMŲ SPECIALISTŲ SKATINIMO PRIEMONĖS SKYRIMO

______________
(data)
________________
(sudarymo vieta)

	1.	Įstaigos kontaktiniai duomenys:

	2.	Trūkstamo specialisto, kuriam prašoma skirti skatinimo priemonę, kontaktiniai duomenys:
Vardas 
Pavardė
Gyvenamosios vietos adresas 
Telefonas 
El. paštas

	3.	Trūkstamo specialisto išsilavinimas, profesinė kvalifikacija ir turima darbo patirtis


	4.	Pateikiami motyvai dėl trūkstamo specialisto reikalingumo 

	5.	Kokiose Įstaigose ir kokiu darbo krūviu darbuotojas dirba


	6.	Prašoma skirti skatinimo priemonę 

	7.	Pridedami dokumentai:
1. □   Darbo sutarties su Įstaiga, kopija, ..... lapai;
2. □   Mokymo sutarties su mokymo įstaiga (jei reikalinga), kopija, ..... lapai;
3. □   Trūkstamo specialisto patvirtinimas dėl finansinės paskatos pirmąjį būstą įsigyjančioms jaunoms šeimoms gavimo / negavimo, kopija, ..... lapai;
[bookmark: _Hlk192165105]4. □   Pažyma iš SODROS dėl darbo Tauragės r. savivaldybės įstaigose per paskutiniuosius 3 metus,  kopija, ..... lapai;
5. □   Kita (jei pridedama nurodyti), ...... lapai.
 * kita reikalinga trūkstamo specialisto skatinimo priemonės skyrimui informacija laikoma Įstaigoje




	(Įstaigos atstovas (-ė))
	
	(parašas)
	
	(vardas ir pavardė)



	(Trūkstamas specialistas) 
	
	(parašas)
	
	(vardas ir pavardė)


                











































PATVIRTINTA
Tauragės rajono savivaldybės tarybos
2026 m.               d. sprendimu Nr. 1-

[bookmark: _Hlk48890826]
TAURAGĖS RAJONO SAVIVALDYBĖS TRŪKSTAMŲ SPECIALISTŲ KELIONĖS Į DARBĄ IR ATGAL IŠLAIDŲ KOMPENSAVIMO TVARKOS APRAŠAS

I SKYRIUS
BENDROSIOS NUOSTATOS

[bookmark: _Hlk103150640][bookmark: _Hlk103150749]1. Tauragės rajono savivaldybės trūkstamų specialistų kelionės į darbą ir atgal išlaidų kompensavimo tvarkos aprašas (toliau – Aprašas) reglamentuoja Tauragės rajono savivaldybės (toliau – Savivaldybė) biudžetinėse ir viešosiose sveikatos priežiūros įstaigose (toliau – Įstaigos),  kurių savininko teises ir pareigas įgyvendinanti institucija arba dalininkas yra Tauragės rajono savivaldybės taryba, dirbančių specialistų kelionės asmeniniu transportu iš gyvenamosios vietos į darbą ir atgal išlaidų kompensavimo sąlygas ir tvarką.
2. Kelionės išlaidos gali būti kompensuojamos Savivaldybės Įstaigų darbuotojams, kurių profesijos nurodytos Savivaldybės tarybos sprendimu patvirtintame Profesijų, kurių darbuotojų trūksta Tauragės rajono savivaldybėje, sąraše (toliau – Darbuotojai). 
[bookmark: _Hlk103150876]3. Aprašo tikslas – sudaryti palankesnes sąlygas Darbuotojams, kurių profesijų trūksta Savivaldybėje, atvykti iš gyvenamosios vietos į darbą ir atgal, nustatant jų kelionės asmeniniu transportu išlaidų kompensavimo sąlygas ir tvarką.
4. Lėšų poreikį kompensacijoms mokėti kiekvienais metais planuoja Įstaigos vadovas ir jį pateikia Savivaldybės administracijai formuojant kitų metų Savivaldybės biudžetą.
5. Kelionės išlaidos kompensuojamos neviršijant Įstaigų metinėse išlaidų sąmatose šiam tikslui patvirtintų asignavimų. 
[bookmark: _Hlk150528141]6. Viešosioms sveikatos priežiūros įstaigoms lėšos už trūkstamų specialistų kelionės išlaidas pervedamos pagal Savivaldybės ir viešosioms sveikatos priežiūros įstaigos finansavimo sutartį, kurioje turi būti numatyta šalių teisės ir pareigos, atsakomybė, sutarties nutraukimo tvarka ir pasekmės. Sutartis sudaroma vieniems biudžetiniams metams.

II SKYRIUS
DOKUMENTŲ PATEIKIMAS IR REIKALAVIMAI DARBUOTOJAMS

7. Darbuotojas, norintis gauti kompensaciją, Įstaigos vadovui turi pateikti:
7.1. prašymą (priedas);
7.2. pažymą apie deklaruotą gyvenamąją vietą.

III SKYRIUS
KOMPENSACIJŲ APSKAIČIAVIMO IR APMOKĖJIMO TVARKA

8. Kompensaciją gali gauti Darbuotojai, kurių nuolatinė deklaruota gyvenamoji vieta nuo darbo vietos yra daugiau kaip 10 km (į abi puses). Atstumas nuo nuolatinės deklaruotos gyvenamosios vietos iki darbo vietos nustatomas trumpiausiu prašyme nurodytu maršrutu, naudojantis „Google“ žemėlapiais (https:///www.google.lt/maps (kai vietovė nerandama – https:///www.maps.lt).
9. Kompensacijos dydis apskaičiuojamas pagal formulę K= (2 x km – 10) x 0,10 Eur,
kur km yra trumpiausias atstumas nuo nuolatinės deklaruotos gyvenamosios vietos iki darbo vietos (kilometrais su vienu ženklu po kablelio).
10. Įstaigos vadovas, išnagrinėjęs pateiktus prašymus ir įvertinęs galimybę naudotis Savivaldybės vietinio (miesto ir priemiesčio) reguliaraus susisiekimo maršrutais, taip pat įvertinęs Įstaigos finansines galimybes, įsakymu tvirtina Darbuotojų, turinčių teisę gauti kompensaciją, sąrašą, nurodydamas kompensacijos dydį.
11. Kompensacija, kuri apskaičiuojama vadovaujantis darbo laiko apskaitos žiniaraščiu, darbo grafiku, atsižvelgiant į nuvažiuotą atstumą, mokama kiekvieną mėnesį.
12. Kompensacija nesiejama su darbo užmokesčio dydžiu ir nėra atlyginimo dalis. Įstaigos apskaitą tvarkantis asmuo kompensaciją skiria atskiru Įstaigos vadovo pavedimu.
13. Kompensacija neskiriama:
13.1. Darbuotojų atostogų, nedarbingumo, komandiruočių metu;
13.2. kai atstumas nuo nuolatinės deklaruotos gyvenamosios vietos iki darbo vietos yra mažesnis kaip 10 km (į abi puses).
14. Kompensacijos mokėjimas nutraukiamas:
14.1. nutrūkus darbo santykiams;
14.2. Darbuotojui persikėlus gyventi arčiau kaip 10 km (į abi puses) atstumu nuo nuolatinės deklaruotos gyvenamosios vietos iki darbo vietos. 

IV SKYRIUS
KONTROLĖ IR ATSAKOMYBĖ

[bookmark: _Hlk151028022]15. Lėšų panaudojimą kontroliuoja Savivaldybės kontrolės ir audito tarnyba bei Centralizuota vidaus audito tarnyba.
[bookmark: _Hlk73351424]16. Paaiškėjus, kad Darbuotojas yra pateikęs melagingus ar klaidingus duomenis, kompensacija iš Darbuotojo išieškoma Lietuvos Respublikos įstatymų ir kitų teisės aktų nustatyta tvarka.
17. Savivaldybės administracija ir (ar) įstaigos vadovas bet kuriuo metu gali patikrinti Darbuotojo deklaruotą gyvenamąją vietą.
V SKYRIUS
BAIGIAMOSIOS NUOSTATOS

18. Darbuotojas, kuris dirba pagal kelias darbo sutartis, privalo informuoti visų darboviečių vadovus apie pateiktus prašymus skirti kompensacijas. Darbuotojui, atvykusiam iš kitos darbo vietos, įstaigos vadovas kompensaciją skiria vadovaujantis Aprašo 9 punkte nurodyta formule, kur km yra trumpiausias atstumas nuo vienos darbovietės iki kitos (kilometrais su vienu ženklu po kablelio).
19. Pasikeitus deklaruojamai gyvenamajai vietai, Darbuotojas per 5 (penkias) darbo dienas privalo informuoti Įstaigos vadovą pateikdamas naują prašymą ir pažymą apie deklaruotą nuolatinę gyvenamąją vietą.
[bookmark: _Hlk73351483]20. Įstaigos apskaitą tvarkantis asmuo ar Įstaigos vadovo įgaliotas asmuo yra atsakingas už kelionės išlaidų kompensacijos apskaičiavimo teisingumą ir išmokėjimą laiku.
[bookmark: part_1bab9286afbe477e87a1ab51f4352fd8]21. Įstaigos vadovas, nesilaikantis šiame Apraše nustatytų reikalavimų, atsako teisės aktų nustatyta tvarka.
22. Dokumentai, susiję su kelionės į darbą išlaidų kompensavimu, saugomi teisės aktų nustatyta tvarka.
23. Prašyme pateikti Darbuotojo asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) ir tik važiavimo išlaidų kompensavimo tikslais.
__________________________________________

Tauragės rajono savivaldybės trūkstamų
specialistų kelionės į darbą ir atgal išlaidų kompensavimo tvarkos aprašo 
priedas

(Prašymo formos pavyzdys)


________________________________________________________________________
(vardas, pavardė, pareigos)


.................................. direktoriui / vadovui


PRAŠYMAS 
DĖL KELIONĖS IŠLAIDŲ KOMPENSAVIMO 

______________
(Data)

	Prašau skirti man važiavimo išlaidų kompensaciją už važiavimą iš gyvenamosios vietos į darbą ir atgal.
Mano deklaruotos gyvenamosios vietos adresas: .................................................................................., važiavimo maršrutas: ................, važiavimo maršruto į darbą atstumas – ......... km. 
Patvirtinu, kad mano pateikti duomenys yra teisingi. Esu informuotas (-a), kad pasikeitus gyvenamajai ar darbo vietai privalau per 5 (penkias) darbo dienas raštu informuoti įstaigos vadovą bei pateikti naują pažymą apie deklaruotą nuolatinę gyvenamąją vietą.
Su Tauragės rajono savivaldybės trūkstamų specialistų kelionės į darbą ir atgal išlaidų kompensavimo tvarkos aprašu esu susipažinęs (-usi).
Pasirašydamas šį prašymą, įsipareigoju pateikti pažymą apie deklaruotą nuolatinę gyvenamąją vietą. 

PRIEDAS. Pažymos apie deklaruotą nuolatinę gyvenamąją vietą kopija (seniūnijos pažymos apie faktinę gyvenamąją vietą kopija).

_____________________                                    _________________
(Vardas, pavardė)                                                  (parašas)


                                                                                     
PATVIRTINTA
Tauragės rajono savivaldybės tarybos
2026 m.               d. sprendimu Nr. 1-


[bookmark: _Hlk149231049]TAURAGĖS RAJONO SAVIVALDYBĖS TRŪKSTAMŲ SPECIALISTŲ STUDIJŲ RĖMIMO TVARKOS APRAŠAS 

I SKYRIUS
 BENDROSIOS NUOSTATOS

1. Tauragės rajono savivaldybės (toliau – Savivaldybė) trūkstamų specialistų studijų rėmimo tvarkos aprašas (toliau – Aprašas) nustato skatinimo asmenims, studijuojantiems Lietuvos Respublikos aukštosiose mokyklose studijų programas, kurios patvirtintos Profesijų, kurių darbuotojų trūksta Tauragės rajono savivaldybėje, sąraše, Tauragės rajono savivaldybės gyventojams (toliau – Savivaldybės gyventojams), studijuojantiems Kauno kolegijos Tauragės skyriuje, lėšų valdymą, skyrimo kriterijus, skyrimo  tvarką ir lėšų apskaitą.  
2. Trūkstamų specialistų studijų rėmimas vykdomas vadovaujantis Profesijų, kurių darbuotojų trūksta Tauragės rajono savivaldybėje, sąrašu (toliau – Profesijų sąrašas), patvirtintu Tauragės rajono savivaldybės tarybos sprendimu arba studijų programų, vykdomų Kauno kolegijos Tauragės skyriuje sąrašu.
[bookmark: _Hlk103171711]3. Tauragės rajono savivaldybės meras (toliau – Savivaldybės meras), atsižvelgdamas į kintančią situaciją darbo rinkoje, Savivaldybės biudžete numatytas lėšas trūkstamų specialistų skatinimui, Trūkstamų specialistų pritraukimo komisijos (toliau – Komisija) siūlymą, potvarkiu patvirtina ne daugiau kaip 3 (tris) profesijas iš  Profesijų sąrašo, kurias studijuojantiems asmenims bus skiriamas studijų rėmimas, stipendijų ir studijų finansavimo skaičių bei dydį.
4. Aprašui įgyvendinti naudojamos Savivaldybės biudžeto lėšos, numatytos 01 programos priemonėje „Skatinimo priemonių taikymas trūkstamų specialistų pritraukimui“. Lėšos gali būti skirstomos kol baigiasi tais metais Savivaldybės biudžeto programos priemonėje numatytos lėšos.
[bookmark: _Hlk149245821]5. Aprašo tikslas ir uždaviniai:
[bookmark: _Hlk149245871]5.1. skatinti asmenis studijuojančius trūkstamų specialistų profesijas Lietuvos Respublikos aukštosiose mokyklose ir Savivaldybės gyventojus, studijuojančius Kauno kolegijos Tauragės skyriuje;
5.2. skatinti studentų, baigusių studijas, įsidarbinimą Savivaldybėje;
5.3. skatinti bendradarbiavimą tarp Lietuvos Respublikos aukštųjų mokyklų, Savivaldybės ir Savivaldybės įstaigų / įmonių.
II SKYRIUS
APRAŠO ĮGYVENDINIMUI SKIRTŲ LĖŠŲ VALDYMAS 

6. Trūkstamų specialistų studijų rėmimui reikalingas lėšas skiria Savivaldybės meras, atsižvelgdamas į Komisijos siūlymą. Komisija sudaroma Savivaldybės mero potvarkiu iš ne mažiau nei 5 (penkių) asmenų. Komisija savo veikloje vadovaujasi skaidrumo, nešališkumo, konfidencialumo, teisingumo, sąžiningumo ir protingumo principais. 
7. Komisijos funkcijos:
7.1. analizuoja situaciją darbo rinkoje, Savivaldybės įstaigų / įmonių pateiktus duomenis dėl trūkstamų specialistų, reikalui esant pasitelkia Užimtumo tarnybos specialistus ir bendru sutarimu teikia siūlymą Savivaldybės merui dėl ne daugiau kaip 3 (trijų) profesijų iš  Profesijų sąrašo, kurias studijuojantiems asmenims bus skiriamas skatinimas; 
7.2. nagrinėja pateiktus prašymus, balsų dauguma teikia pasiūlymus Savivaldybės  merui dėl stipendijų ar studijų finansavimo / dalinio finansavimo skyrimo;
7.3. pasiūlymus įformina posėdžių protokolais, kuriuos pasirašo posėdžio pirmininkas ir sekretorius.  
8. Lėšos stipendijų ar studijų finansavimo / dalinio finansavimo gavėjams skiriamos Savivaldybės mero potvarkiu. Potvarkių projektus dėl lėšų pervedimo rengia Švietimo ir sporto skyrius.
[bookmark: _Hlk151020921]9. Savivaldybės administracijos direktorius pasirašo trišales sutartis su stipendijos ar studijų finansavimo / dalinio finansavimo gavėju ir Savivaldybės įstaiga / įmone, kuri įdarbins baigusį studijas paramos gavėją (1 priedas) arba Kauno kolegijos Tauragės skyriumi (2 priedas). Sutartyje numatomi stipendijos ar studijų finansavimo / dalinio finansavimo gavėjo įsipareigojimai. 

III SKYRIUS
  LĖŠŲ SKYRIMO KRITERIJAI

[bookmark: _Hlk99830926]10. Savivaldybės stipendijos skiriamos:
10.1. Asmenims, studijuojantiems Lietuvos Respublikos aukštosiose mokyklose Savivaldybės mero patvirtintą profesiją iš Profesijų sąrašo, skiriama stipendija visam studijų laikotarpiui, stipendijos lėšų sumą metams pervedant dalimis 1 kartą per ketvirtį;
10.2. Savivaldybės gyventojams, nuo 2026 m. rugsėjo mėn. studijuojantiems Kauno kolegijos Tauragės skyriuje. Stipendija skiriama nuo antro semestro ne daugiau kaip 20 proc. pažangiausių studentų pagal Kauno kolegijos Tauragės skyriaus pateiktus duomenis.

11. Studijų finansavimas / dalinis finansavimas skiriamas:
11.1. Asmenims, studijuojantiems Lietuvos Respublikos aukštosiose mokyklose Savivaldybės mero potvarkiu patvirtintą profesiją iš Profesijų sąrašo, gali būti skiriamas studijų finansavimas / dalinis finansavimas, jei studentas negauna valstybės finansuojamos studijų vietos, paramos sumą pervedant dalimis 2 kartus metuose.
11.2. Savivaldybės gyventojams, studijuojantiems Kauno kolegijos Tauragės skyriuje nuo 2026 m. rugsėjo mėn., pirmą semestrą gali būti skiriamas vienkartinis 50 proc. semestro kainos studijų finansavimas, jei studentas negauna valstybės finansuojamos studijų vietos. 
12. Stipendija arba studijų finansavimas / dalinis studijų finansavimas gali būti skiriamas, jei pareiškėjas atitinka šiuos kriterijus:
12.1. studijuoja Savivaldybės mero potvarkiu patvirtintą profesiją iš Profesijų sąrašo arba gyvena Savivaldybėje ir studijuoja Kauno kolegijos Tauragės skyriuje;
12.2. negauna papildomos stipendijos ar studijų finansavimo / dalinio studijų  finansavimo iš Savivaldybės ar Savivaldybės įstaigos / įmonės. Pareiškėjas šį faktą patvirtina prašyme (3 priedas);
12.3. įsipareigoja atlikti mokomąją praktiką Tauragės rajono savivaldybėje;
[bookmark: _Hlk104380663]  12.4. įsipareigoja baigęs studijas dirbti Savivaldybės įstaigose / įmonėse tiek metų, kiek metų jam buvo skirtas Savivaldybės finansavimas, bet ne trumpiau nei 3 metus (nėštumo ir gimdymo atostogų bei vaiko priežiūros atostogų laikotarpis neįskaičiuojamas) dirbdamas ne mažesniu nei 1 etato darbo krūviu. Ši nuostata negalioja, jei gavusiam paramą studentui Savivaldybė per 6 mėnesius negali pasiūlyti darbo vietos Savivaldybės įstaigose / įmonėse ir Savivaldybės gyventojams, studijuojantiems Kauno kolegijos Tauragės skyriuje; 
  12.5. jei studentas įsidarbina Tauragės rajono savivaldybės įstaigoje / įmonėje trūkstamo specialisto pozicijoje studijų metu ir nepertraukiamai derina darbą su studijomis, jo darbo laikas skaičiuojamas nuo įsidarbinimo datos; 
  12.6. jei savivaldybės įstaigoje / įmonėje trūkstamam specialistui nėra galimybės sudaryti 1 etato darbo krūvio, įstaiga tarpininkauja, kad 1 etato darbo krūvis būtų sudaromas trūkstamam specialistui dirbant daugiau nei vienoje Savivaldybės įstaigoje.
[bookmark: _Hlk103252983]             13. Jei studentas studijų nebaigia sutartyje nurodyta data arba nutraukia sutartį savo iniciatyva (nepateikdamas svarbių priežasčių dėl kurių studijos toliau negalėtų būti tęsiamos, ir pan.), jis įsipareigoja grąžinti gautas lėšas Tauragės rajono savivaldybei, įskaitant teisės aktų nustatyta tvarka Savivaldybės biudžeto lėšomis sumokėtus mokesčius. Į šį terminą neįeina nedarbingumo dėl ligos ar nėštumo ir gimdymo laikotarpiai ir atostogos vaikui prižiūrėti (LR DK 134 str.) 
    14. Savivaldybei ir skatinimo priemonės gavėjui raštu susitarus, gali būti patvirtintas individualus lėšų grąžinimo grafikas.

IV SKYRIUS
 LĖŠŲ SKYRIMO TVARKA
            
15. Informacija apie galimybę studentams gauti stipendiją ar studijų finansavimą / dalinį finansavimą vadovaujantis Aprašu skelbiama Savivaldybės interneto svetainėje.
[bookmark: _Hlk103249047]16. Pareiškėjai pateikia Savivaldybės merui nustatytos formos prašymą (3 priedas) ir šiuos dokumentus: 
16.1. aukštosios mokyklos pažymą apie pareiškėjo (studento) mokymąsi valstybės finansuojamoje ar nefinansuojamoje studijų vietoje ir mokymo sutartį; 
16.2. Savivaldybės įstaigos / įmonės raštą, kad ji pasirašys trišalę sutartį su Savivaldybe ir pareiškėju (studentu), kurį įdarbins pabaigusį studijas. Ši nuostata negalioja Savivaldybės gyventojams, studijuojantiems Kauno kolegijos Tauragės skyriuje.
17. Gavęs prašymą, Savivaldybės meras jį pateikia Komisijai. Komisijos sekretorius pareiškėjo (studento) pateiktus dokumentus patikrina ir pateikia Komisijos nariams. 
18. Komisija atlieka funkcijas, nurodytas Aprašo 7 punkte. 
[bookmark: _Hlk191920021]19. Stipendijos arba studijų finansavimas / dalinis finansavimas skiriamas asmenims besimokantiems profesiją iš Savivaldybės mero potvarkiu patvirtinto sąrašo arba Savivaldybės gyventojams, studijuojantiems Kauno kolegijos Tauragės skyriuje:
[bookmark: _Hlk151040292]19.1. Bakalauro studijose: 
19.1.1. stipendijos dydis yra ne daugiau nei 2 000 Eur per metus asmeniui; 
19.1.2. Savivaldybės gyventojams, studijuojantiems Kauno kolegijos Tauragės skyriuje, nuo antro studijų semestro gali būti skiriama 2,5 BSI (bazinės socialinės išmokos dydžio)  mėnesio stipendija semestrui.   Stipendija išmokama 1 kartą per semestrą, už 5 semestro mėnesius (rugsėjo – sausio; vasario – birželio mėn.); 
19.1.3. studijų dalinio finansavimo suma (negavus valstybės finansuojamos studijų vietos) – 50 procentų nuo visos mokesčio už studijas sumos. Gyventojų pajamų mokestis (GPM) sumokamas iš Savivaldybės biudžeto lėšų;
19.1.4. Savivaldybės gyventojams, studijuojantiems Kauno kolegijos Tauragės skyriuje nuo 2026 m. rugsėjo mėn., pirmą semestrą gali būti skiriamas vienkartinis 50 proc. semestro kainos studijų finansavimas, jei studentas negauna valstybės finansuojamos studijų vietos. 
19.1.5. remiama ne daugiau nei 20 asmenų per metus; 
19.1.6. Savivaldybės gyventojų, studijuojančių Kauno kolegijos Tauragės skyriuje remiamų asmenų skaičius –  ne daugiau 50 einamaisiais metais įstojusių asmenų; 
19.1.7. stipendijos arba dalinis studijų finansavimas skiriamas atsižvelgiant į:
19.1.7.1. asmuo yra  antro ir aukštesnio kurso studentas;
19.1.7.2. asmuo turi studijuojamos profesijos praktinės patirties (persikvalifikavimas, savanorystė, studijų praktika ir pan.); 
19.1.7.3. asmens mokymosi pažangumą (pirmo kurso studentų brandos atestato pažymių vidurkis).
[bookmark: _Hlk151040182]19.2. Magistrantūros studijose: 
19.2.1. stipendijos dydis yra ne daugiau nei 2 000 Eur per metus asmeniui; 
19.2.2. studijų finansavimo suma – 100 procentų (Gyventojų pajamų mokestis (GPM) sumokamas iš Savivaldybės biudžeto lėšų);
19.2.3. remiama ne daugiau nei 3 asmenys per metus;
19.2.4. stipendijos arba studijų finansavimas skiriamas atsižvelgiant į:
19.2.4.1. asmuo yra antro ir aukštesnio kurso studentas;
19.2.4.2. asmuo turi studijuojamos profesijos praktinės patirties (persikvalifikavimas, kvalifikacijos kėlimas, savanorystė, studijų praktika ir pan.); 
19.2.4.3. asmens mokymosi pažangumą (bakalauro diplomo priedėlio pažymių vidurkis).
[bookmark: _Hlk149251669]20. Savivaldybės administracijos Apskaitos skyrius, vadovaudamasis Savivaldybės mero potvarkiu, metinės stipendijos sumą pareiškėjui (studentui) perveda į pareiškėjo (studento) prašyme nurodytą banko atsiskaitomąją sąskaitą dalimis kartą per ketvirtį. Studijų finansavimo / dalinio finansavimo sumą perveda į trišalėje sutartyje nurodytą pareiškėjo (studento) banko atsiskaitomąją sąskaitą dalimis 2 kartus metuose.
 21. Prašymai gali būti pateikti paštu, elektroniniu būdu arba atvykus į Savivaldybės administraciją (Respublikos g. 2, Tauragė).
22. Prašymai stipendijai gauti pateikiami iki einamųjų metų spalio 1 d. 
23. Prašymai studijų finansavimui / daliniam finansavimui pateikiami:
23.1. pavasario semestrui – nuo sausio 1 d. iki kovo 1 d. (įskaitytinai);
23.2. rudens semestrui – nuo rugsėjo 1 d. iki spalio 1 d. (įskaitytinai). 

[bookmark: _Hlk149251400]V SKYRIUS
 LĖŠŲ APSKAITA

24. Aprašo lėšų apskaitą tvarko Savivaldybės administracijos Apskaitos skyrius Lietuvos Respublikos teisės aktų nustatyta tvarka. 

VI SKYRIUS
 BAIGIAMOSIOS NUOSTATOS

25. Lėšų panaudojimą kontroliuoja Savivaldybės kontrolės ir audito tarnyba bei Centralizuota vidaus audito tarnyba.
26. Skundai dėl Aprašo įgyvendinimo nagrinėjami teisės aktų nustatyta tvarka. 
  27. Asmuo / studentas privalo nedelsiant informuoti Savivaldybę jei nutraukia studijas ir grąžinti gautas lėšas Savivaldybei. Studijų laikotarpiu kiekvienų metų sausio mėnesį raštu patvirtinti Komisijai apie įsipareigojimų vykdymą (studijų tęsimą). Specialistui pradėjus dirbti Įstaigoje,  Įstaiga  raštu informuoja Komisiją apie trišalę sutartį pasirašiusio specialisto įsipareigojimų vykdymą kiekvienais metais iki liepos 1 d. iki visiško trišalės sutarties įsipareigojimų įvykdymo. 
28. Savivaldybės meras turi teisę priimti kitus sprendimus, būtinus Aprašui įgyvendinti, neviršydamas savo įgaliojimų.
29. Šis Aprašas gali būti keičiamas, pildomas ar naikinamas Tauragės rajono savivaldybės tarybos sprendimu.

________________________________________________


[bookmark: _Hlk192148933]
























Tauragės rajono savivaldybės trūkstamų
specialistų studijų rėmimo tvarkos aprašo
1 priedas
                                                                                                                  
(Trišalės sutarties forma)

TRIŠALĖ STIPENDIJOS / STUDIJŲ FINANSAVIMO / DALINIO STUDIJŲ FINANSAVIMO SUTARTIS

20___ m. ___________________d. Nr. __________
Tauragė


[bookmark: _Hlk192149080]        Tauragės rajono savivaldybės administracija, juridinio asmens kodas 188737457, atstovaujama Tauragės rajono savivaldybės administracijos direktoriaus ____________________, veikiančio pagal Tauragės rajono savivaldybės tarybos 20___ m. _____________ d. sprendimu Nr. ____ patvirtintus Tauragės rajono savivaldybės administracijos veiklos nuostatus (toliau – 1-oji šalis),     
____________________________________________________________ atstovaujamas
juridinio asmens pavadinimas, kodas
________________________________________________________ (toliau – 2-oji šalis),                         atstovo pareigos, vardas, pavardė
  
________________________________________________________ (toliau – 3-ioji šalis), 
studento vardas, pavardė, asmens kodas

sudarė šią trišalę stipendijos / studijų finansavimo / dalinio studijų finansavimo (reikalingą palikti)  sutartį (toliau – Sutartis).

I. SUTARTIES OBJEKTAS

        1. Tauragės rajono savivaldybės administracijos mokama stipendija / studijų finansavimas / dalinis studijų finansavimas Tauragės rajono savivaldybei trūkstamų darbuotojų specialybes studijuojantiems asmenims 

II. ŠALIŲ ĮSIPAREIGOJIMAI
[bookmark: n_19]         2. 1-oji šalis, vadovaudamasi Tauragės rajono savivaldybės tarybos 2026 m.                   d. sprendimu Nr. 1-      „Dėl Tauragės rajono savivaldybės trūkstamų specialistų pritraukimo tvarkos aprašų patvirtinimo“, įsipareigoja:
        2.1. Skirti stipendiją ___ Eur / kompensuoti ___ Eur mokestį už studijas studentui (3-oji šalis) (reikalingą palikti)  studijų laikotarpiu (įrašoma planuojama studijų baigimo data). Lėšas pervesti studentui (3-oji šalis) 1 kartą per ketvirtį / pusmetį (reikalingą palikti).
        3. 2-oji šalis įsipareigoja:
        3.1. teikti visus 1-osios šalies reikalaujamus dokumentus, reikalingus dėl stipendijos / mokesčio už studijas kompensavimo sutarčiai sudaryti ir vykdyti;
3.2. įdarbinti studentą (3-oji šalis) pabaigusį studijas arba esant galimybei ir studijų metu. 
        4. 3-ioji šalis įsipareigoja:
        4.1. studijuoti laikantis studijų programos;
        4.2. atlikti praktiką Tauragės rajono savivaldybėje;
        4.3. nedelsiant, bet ne vėliau kaip per 5 darbo dienas informuoti 1-ąją šalį ir 2-ąją šalį apie studijų sutarties nutraukimą su Lietuvos Respublikos aukštąja mokykla;
4.4. nebaigus studijų iki nurodytos datos, arba nutraukus sutartį savo iniciatyva (nepateikiant svarbių priežasčių, dėl kurių studijos toliau negalėtų būti tęsiamos, ir pan.), grąžinti gautas lėšas Tauragės rajono savivaldybei per 6 mėnesius proporcingai numatytų ir neįvykdytų įsipareigojimų apimčiai, įskaitant 1-osios šalies sumokėtus mokesčius. Savivaldybei ir 3-iai šaliai raštu susitarus, gali būti patvirtintas individualus lėšų grąžinimo grafikas;
[bookmark: _Hlk151043473][bookmark: _Hlk191921734]        4.5. per 30 d. nuo studijų baigimo pažymėjimo išdavimo sudaryti darbo sutartį su 2-ąją šalimi ir tęsti darbą ne mažesniu nei 1 etato krūviu tiek metų, kiek metų asmeniui buvo skirtas Savivaldybės finansavimas, bet ne trumpiau nei 3 metus (nėštumo ir gimdymo atostogų bei vaiko priežiūros atostogų laikotarpis neįskaičiuojamas). Jei studentas (3-oji šalis) įsidarbina 2-oje šalyje studijų metu ir nepertraukiamai derina darbą su studijomis, jo darbo laikas skaičiuojamas nuo įsidarbinimo datos. Jei Įstaigoje trūkstamam specialistui nėra galimybės sudaryti 1 etato darbo krūvio, Įstaiga tarpininkauja, kad 1 etato darbo krūvis būtų sudaromas trūkstamam specialistui dirbant daugiau nei vienoje Savivaldybės įstaigoje.

III. KITOS SĄLYGOS

[bookmark: _Hlk151043601]        5. Ši sutartis įsigalioja nuo jos pasirašymo dienos ir galioja iki visiško sutartinių įsipareigojimų įvykdymo. Akademinių atostogų laikotarpiu, arba kartojant kursą studijų rėmimo lėšos neskiriamos.
        6. 1-oji šalis gali vienašališkai nutraukti šią sutartį, neįspėjusi 2-osios ir 3-iosios šalies, jei nustato, kad 3-ioji šalis neatitinka Tauragės rajono savivaldybės tarybos 2026 m. ___________ d. sprendimu Nr. 1-    „Dėl Tauragės rajono savivaldybės trūkstamų specialistų pritraukimo tvarkos aprašų patvirtinimo“ patvirtinto Tauragės rajono savivaldybės trūkstamų specialistų rėmimo lėšų skyrimo tvarkos aprašo kriterijų. 3-oji šalis privalo per 6 mėnesius  grąžinti gautas lėšas Tauragės rajono savivaldybei.
        7. Bet kokie sutarties pakeitimai ar papildymai turi būti sudaryti raštu ir pasirašyti visų šalių ar jų įgaliotų atstovų. 
        8. Visi su šia sutartimi susiję ginčai sprendžiami derybų būdu. Nesusitarus ginčai sprendžiami Lietuvos Respublikos įstatymų nustatyta tvarka. 
        9. Sutartis sudaryta 1 (vienu) egzemplioriumi ir pasirašoma  kvalifikuotais elektroniniais parašais, juo šalys pasidalija elektroninių ryšių priemonėmis.

IV. ŠALIŲ ADRESAI IR KITI REKVIZITAI
	1-oji šalis 
Pavadinimas
Kodas
Adresas
Tel.
El. paštas
Banko duomenys
	2-oji šalis 
Pavadinimas
Kodas
Adresas
Tel.
El. paštas

	3-ioji šalis 
Studento vardas ir pavardė, asmens kodas 
Adresas
Tel.
El. paštas
Banko duomenys

	_____________________ A. V.
Parašas
(vardas, pavardė)
	_____________________ A. V.
Parašas
(vardas, pavardė)
	______________________ Parašas
(vardas, pavardė)


                                                                                

                                                                                






                                                                           Tauragės rajono savivaldybės trūkstamų
specialistų studijų rėmimo tvarkos aprašo 
2 priedas     
                                                                      	           
                                                             
(Trišalės sutarties forma)

TRIŠALĖ STIPENDIJOS / STUDIJŲ FINANSAVIMO SUTARTIS
 (Tauragės rajono savivaldybės gyventojams, studijuojantiems Kauno kolegijos Tauragės skyriuje)

20___ m. ___________________d. Nr. __________
Tauragė


        Tauragės rajono savivaldybės administracija, juridinio asmens kodas 188737457, atstovaujama Tauragės rajono savivaldybės administracijos direktoriaus ____________________, veikiančio pagal Tauragės rajono savivaldybės tarybos 20___ m. _____________ d. sprendimu Nr. ____ patvirtintus Tauragės rajono savivaldybės administracijos veiklos nuostatus (toliau – 1-oji šalis),     
___________________________________________________________, atstovaujamas
juridinio asmens pavadinimas, kodas
________________________________________________________ (toliau – 2-oji šalis),                         atstovo pareigos, vardas, pavardė
  
________________________________________________________ (toliau – 3-ioji šalis), 
                         	studento vardas, pavardė, asmens kodas

sudarė šią trišalę stipendijos / studijų finansavimo (reikalingą palikti)  sutartį (toliau – Sutartis).
I. SUTARTIES OBJEKTAS

        1. Tauragės rajono savivaldybės administracijos mokama stipendija / dalinis studijų finansavimas Tauragės rajono savivaldybės gyventojams studijuojantiems Kauno kolegijos Tauragės skyriuje. 

II. ŠALIŲ ĮSIPAREIGOJIMAI
         2. 1-oji šalis, vadovaudamasi Tauragės rajono savivaldybės tarybos 2025  m.                   d. sprendimu Nr. 1-      „Dėl Tauragės rajono savivaldybės trūkstamų specialistų pritraukimo tvarkos aprašų patvirtinimo“, įsipareigoja:
        2.1. Skirti semestro stipendiją ___ Eur / kompensuoti ___ Eur mokestį už studijų pirmą semestrą  studentui (3-oji šalis). Lėšas pervesti studentui (3-oji šalis) per 10 darbo dienų nuo Savivaldybės mero potvarkio dėl lėšų pervedimo registravimo datos.
        3. 2-oji šalis įsipareigoja:
        3.1. teikti visus 1-osios šalies reikalaujamus dokumentus, reikalingus dėl stipendijos / dalinio mokesčio už studijas kompensavimo sutarčiai sudaryti ir vykdyti;
        3.2. nedelsdama, bet ne vėliau kaip per 5 darbo dienas informuoti 1-ąją šalį apie studijų sutarties nutraukimą su 3-iąja šalimi.
        4. 3-ioji šalis įsipareigoja:
        4.1. studijuoti laikantis studijų programos;
        4.2. atlikti praktiką Tauragės rajono savivaldybėje;
        4.3. nedelsiant, bet ne vėliau kaip per 5 darbo dienas informuoti 1-ąją šalį ir 2-ąją šalį apie studijų sutarties nutraukimą su Kauno kolegijos Tauragės skyriumi;
        4.4. nebaigus studijų iki nurodytos sutartyje datos, arba nutraukus sutartį savo iniciatyva (nepateikiant svarbių priežasčių, dėl kurių studijos toliau negalėtų būti tęsiamos, ir pan.), grąžinti gautas lėšas Tauragės rajono savivaldybei per 6 mėnesius  įskaitant teisės aktų nustatyta tvarka Savivaldybės sumokėtus mokesčius.

III. KITOS SĄLYGOS

        5. Ši sutartis įsigalioja nuo jos pasirašymo dienos ir galioja iki visiško sutartinių įsipareigojimų įvykdymo. Akademinių atostogų laikotarpiu, arba kartojant kursą studijų rėmimo lėšos neskiriamos.
        6. 1-oji šalis gali vienašališkai nutraukti šią sutartį, neįspėjusi 2-osios ir 3-iosios šalies, jei nustato, kad 3-ioji šalis neatitinka Tauragės rajono savivaldybės tarybos 2026 m. ___________ d. sprendimu Nr. 1-    „Dėl Tauragės rajono savivaldybės trūkstamų specialistų pritraukimo tvarkos aprašų patvirtinimo“ patvirtinto Tauragės rajono savivaldybės trūkstamų specialistų rėmimo lėšų skyrimo tvarkos aprašo kriterijų. 3-oji šalis privalo per 6 mėnesius grąžinti gautas lėšas Tauragės rajono savivaldybei.
        7. Bet kokie sutarties pakeitimai ar papildymai turi būti sudaryti raštu ir pasirašyti visų šalių ar jų įgaliotų atstovų. 
        8. Visi su šia sutartimi susiję ginčai sprendžiami derybų būdu. Nesusitarus ginčai sprendžiami Lietuvos Respublikos įstatymų nustatyta tvarka. 
        9. Sutartis sudaryta 1 (vienu) egzemplioriumi ir pasirašoma  kvalifikuotais elektroniniais parašais, juo šalys pasidalija elektroninių ryšių priemonėmis

IV. ŠALIŲ ADRESAI IR KITI REKVIZITAI
	1-oji šalis 
Pavadinimas
Kodas
Adresas
Tel.
El. paštas
Banko duomenys
	2-oji šalis 
Pavadinimas
Kodas
Adresas
Tel.
El. paštas

	3-ioji šalis 
Studento vardas ir pavardė, asmens kodas 
Adresas
Tel.
El. paštas
Banko duomenys

	_____________________ A. V.
Parašas (vardas, pavardė)
	_____________________ A. V.
Parašas (vardas, pavardė)
	______________________ Parašas (vardas, pavardė)






































                                                                      




                                                                           Tauragės rajono savivaldybės trūkstamų
specialistų studijų rėmimo tvarkos aprašo 
                     3 priedas                             

___________________
(vardas, pavardė)
________________________________________
(deklaruota gyvenamoji vieta, pašto indeksas ir telefono numeris)
________________________________________
(elektroninis paštas)


Tauragės rajono savivaldybės 
merui
 
P R A Š Y M A S
20    m.                             d.    Nr.
Tauragė

Studijuoju _____________________________________ universitete / kolegijoje                                           (įrašyti universiteto / kolegijos pavadinimą)
pagal pirmosios arba antrosios (reikalinga pabraukti) pakopos nuolatinių / ištęstinių (reikalinga pabraukti) studijų __________________________ programą, kuri yra Profesijų, kurių darbuotojų trūksta Tauragės rajono savivaldybėje, sąraše / Studijuoju Kauno kolegijos Tauragės skyriuje pagal pirmosios pakopos nuolatinių / ištęstinių  (reikalinga pabraukti) studijų ______________ programą.                                                                                                                                                                                                 
                                                                               
Prašau man skirti stipendiją arba
Prašau man skirti studijų finansavimą / dalinį studijų finansavimą, nes negaunu valstybės finansuojamos  studijų vietos (pabraukti vieną iš pasirinkimų).
Lėšas prašau pervesti į

_______________________ a. s. LT ______________________________________
            (banko pavadinimas)                                        (sąskaitos numeris)
	
PRIDEDAMA:
[bookmark: _Hlk192237069]1.  □ Asmens tapatybę patvirtinančio dokumento kopija, _________________________
[bookmark: _Hlk192236548]2. □ Pažymos apie mokymąsi valstybės finansuojamoje ar nefinansuojamoje studijų vietoje (jei tai nenurodyta mokymo sutartyje) kopija,  ___________________________
3.  □ Sutarties su mokymo įstaiga kopija,  ____________________________________
4. □ Registrų centro pažymos apie deklaruotą gyvenamąją vietą (Tauragės r. savivaldybės gyventojams, studijuojantiems Kauno kolegijos Tauragės skyriuje) kopija, _____________________________________________________________________
5. □ Pareiškėjo patvirtinimas, kad negauna papildomos stipendijos ar studijų finansavimo / dalinio finansavimo iš Savivaldybės įmonės / įstaigos _________________________
6. □ Kita (jei pridedama nurodyti) __________________________________________ 
       Tvirtinu, kad visi duomenys, pateikti prašyme ir prie jo pridedamuose dokumentuose, yra tikri ir teisingi. Tvirtinu, kad negaunu papildomos stipendijos ar studijų finansavimo iš Savivaldybės ar Savivaldybės įstaigos/įmonės.
       Esu informuotas (-a), kad svarstant pateiktą prašymą apie mane bus renkami duomenys iš LR registrų.
       Sutinku, kad mano asmens duomenys, susiję su skatinimo skyrimu man, būtų skelbiami viešai.      
  ______________                                                            _______________________________        (parašas)                                                                                          (vardas, pavardė) 






























PATVIRTINTA
Tauragės rajono savivaldybės tarybos
2026 m.              d. sprendimu Nr. 1-

[bookmark: _Hlk149231208]FINANSINĖS PARAMOS TRŪKSTAMŲ SPECIALYBIŲ GYDYTOJAMS REZIDENTAMS, ATVYKSTANTIEMS DIRBTI Į TAURAGĖS RAJONO ASMENS SVEIKATOS PRIEŽIŪROS ĮSTAIGAS, SKYRIMO TVARKOS APRAŠAS

I SKYRIUS
BENDROSIOS NUOSTATOS

1. Finansinės paramos trūkstamų specialybių gydytojams rezidentams, atvykstantiems dirbti į Tauragės rajono asmens sveikatos priežiūros įstaigas, skyrimo tvarkos aprašas (toliau – Aprašas) nustato finansinės paramos trūkstamų specialybių gydytojams rezidentams skyrimo tvarką. 
2. Aprašo tikslas – nustatyti finansinės paramos į Tauragės rajono  asmens sveikatos priežiūros įstaigas (toliau – ASPĮ) atvykstantiems dirbti trūkstamų specialybių gydytojams rezidentams skyrimo tvarką, siekiant juos skatinti atvykti dirbti į ASPĮ tam, kad būtų užtikrintas kokybiškas ir prieinamas asmens sveikatos priežiūros paslaugų teikimas Tauragės rajono gyventojams.
3. Aprašui įgyvendinti naudojamos Tauragės rajono savivaldybės (toliau – Savivaldybė) biudžeto lėšos, numatytos 01 programos priemonėje „Skatinimo priemonių taikymas trūkstamų specialistų pritraukimui“. Lėšos gali būti skirstomos kol baigiasi tais metais Savivaldybės biudžeto programos priemonėje numatytos lėšos.
4. Apraše vartojamos sąvokos:
4.1. ASPĮ – Tauragės rajone veikiančios asmens sveikatos priežiūros įstaigos (kurių steigėjas yra Tauragės rajono savivaldybės taryba), sudariusios paslaugų teikimo sutartis su teritorine ligonių kasa;  
4.2. Rezidentūros studijų apmokėjimas – gydytojui rezidentui pagal rezidentūros išlaidų sąmatą kasmet mokama Tauragės rajono savivaldybės (toliau – Savivaldybė) tarybos nustatyta finansinė parama, skirta rezidentūros studijų Lietuvos Respublikos universitetuose išlaidoms padengti. 
5. Kitos apraše vartojamos sąvokos suprantamos taip, kaip jos apibrėžtos Lietuvos Respublikos medicinos praktikos įstatyme ir kituose teisės aktuose.

II SKYRIUS
FINANSINĖS PARAMOS DYDIS IR JOS TAIKYMO TVARKA

6. Savivaldybės tarybos nustatyta finansinė parama rezidentūros studijoms apmokėti pagal rezidentūros išlaidų sąmatą gydytojui rezidentui skiriama visam rezidentūros studijų laikotarpiui. 
7. Finansine parama pasinaudojęs gydytojas rezidentas įsipareigoja po rezidentūros baigimo už kiekvienus ASPĮ apmokėtus rezidentūros studijų metus atidirbti ASPĮ vienus metus ne mažesniu kaip vieno etato darbo krūviu (nėštumo ir gimdymo atostogų bei atostogų vaikui prižiūrėti laikotarpis neįskaičiuojamas). 
8. Nėštumo ir gimdymo atostogų bei atostogų vaikui prižiūrėti metu finansinė parama nemokama. Jos mokėjimas tęsiamas gydytojui rezidentui grįžus tęsti studijų. 

III SKYRIUS
DOKUMENTŲ PATEIKIMO IR FINANSAVIMO TVARKA

9. Nustatytos formos prašymą (priedas) dėl finansinės paramos skyrimo ASPĮ vadovas teikia Savivaldybės merui.  
10. Prašymas gali būti pateiktas paštu, elektroniniu būdu arba atvykus į Savivaldybės administraciją (Respublikos g. 2, Tauragė).
11. ASPĮ prašymą nagrinėja Savivaldybės mero potvarkiu sudaryta Tauragės rajono savivaldybės Trūkstamų specialistų pritraukimo komisija (toliau – Komisija), iš ne mažiau nei 5 (penkių) asmenų. 
12. Komisija savo veikloje vadovaujasi skaidrumo, nešališkumo, konfidencialumo, teisingumo, sąžiningumo ir protingumo principais ir šiuo Aprašu.
13. Komisija apsvarsto ASPĮ vadovo prašymą ir teikia Savivaldybės merui motyvuotą siūlymą:
13.1. skirti finansinę paramą;
13.2. neskirti finansinės paramos (nurodo neskyrimo motyvus). 
14. Sprendimą dėl finansinės paramos skyrimo gydytojui rezidentui priima Savivaldybės taryba. 
15. ASPĮ apie priimtą sprendimą dėl finansinės paramos gydytojui rezidentui skyrimo informuojama ne vėliau kaip per 5 darbo dienas nuo sprendimo priėmimo dienos. ASPĮ elektroniniu būdu ar registruotu paštu prašyme nurodytu adresu išsiunčiama arba įteikiama Savivaldybės tarybos sprendimo kopija.
[bookmark: _Hlk105418574]16. Savivaldybės administracijos direktorius su ASPĮ ir gydytoju rezidentu pasirašo trišalę finansinės paramos gydytojui rezidentui skyrimo sutartį (toliau – trišalė sutartis), kurioje turi būti numatyti ASPĮ ir gydytojo rezidento įsipareigojimai, šalių teisės ir pareigos, atsakomybė, sutarties nutraukimo tvarka ir pasekmės. Savivaldybės Apskaitos skyrius perveda lėšas ASPĮ iš Tauragės rajono savivaldybės biudžeto pagal trišalę sutartį.

17. Už sutartinių įsipareigojimų įvykdymą atsakinga ASPĮ, pasiūliusi gydytojo rezidento kandidatūrą. Gydytojui rezidentui pažeidus sutarties sąlygas, ASPĮ ne ginčo tvarka privalo grąžinti trišalėje sutartyje numatytas (skirtas) lėšas į Tauragės rajono savivaldybės biudžetą.

IV SKYRIUS
ATSAKOMYBĖ

18. Jeigu nepraėjus 7 punkte nustatytam terminui gydytojas rezidentas nutraukia studijas Lietuvos Respublikos universitetuose arba darbo santykius su ASPĮ, ASPĮ vadovas privalo apie tai ne vėliau kaip per 10 darbo dienų raštu informuoti Savivaldybės  merą. 
19. ASPĮ už gautas lėšas atsiskaito trišalėje sutartyje nustatyta tvarka ir terminais.
20. ASPĮ atsako už pateiktos informacijos ir duomenų teisingumą ir sutartinių įsipareigojimų kontrolės vykdymą. ASPĮ raštu informuoja Savivaldybės sveikatos reikalų koordinatorių apie trišalę sutartį pasirašiusio gydytojo rezidento įsipareigojimų vykdymą kiekvienais metais iki liepos 1 d. iki visiško trišalės sutarties įsipareigojimų įvykdymo.

V SKYRIUS
BAIGIAMOSIOS NUOSTATOS

21. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo nuostatomis ir kitais teisės aktais, reglamentuojančiais asmens duomenų tvarkymą ir apsaugą. Asmens duomenys trečiosioms šalims gali būti teikiami tik įstatymų ir kitų teisės aktų nustatytais atvejais ir tvarka bei laikantis Bendrojo duomenų apsaugos reglamento reikalavimų.
22. Aprašo įgyvendinimą koordinuoja Savivaldybės administracijos Švietimo ir sporto skyrius. Lėšų panaudojimą kontroliuoja Savivaldybės kontrolės ir audito tarnyba bei Centralizuota vidaus audito tarnyba.
23. Apraše nenumatyti atvejai sprendžiami teisės aktų nustatyta tvarka.
24. Aprašas tvirtinamas, keičiamas ir pildomas Savivaldybės tarybos sprendimu.

_____________________



 Finansinės paramos trūkstamų specialybių
                                                                           gydytojams rezidentams, atvykstantiems
                                                                           dirbti į Tauragės rajono asmens sveikatos
                                                                           priežiūros įstaigas, skyrimo tvarkos aprašo
                                                                           priedas


PRAŠYMAS 
DĖL FINANSINĖS PARAMOS GYDYTOJUI REZIDENTUI SKYRIMO

______________
(data)
________________
(sudarymo vieta)

	1.	Asmens sveikatos priežiūros įstaigos kontaktiniai duomenys:

	2.	Gydytojo rezidento, kuriam prašoma skirti finansinę paramą, kontaktiniai duomenys:
Vardas 
Pavardė
Gyvenamosios vietos adresas 
Telefonas 
El. paštas

	3.	Gydytojo rezidento išsilavinimas, profesinė kvalifikacija ir turima darbo patirtis


	4.	Pateikiami motyvai dėl gydytojo rezidento reikalingumo 

	5.	Prašoma lėšų suma visam studijų laikotarpiui 

	6.	Pridedami dokumentai:
1. □   Asmens tapatybę patvirtinančio dokumento kopija, ........lapai;
2. □   Išsilavinimą ir  kvalifikaciją patvirtinančių dokumentų kopijos,   ..... lapai;
3. □   Rezidentūros studijas patvirtinančių dokumentų    kopija ….. lapai
4. □   Kita (jei pridedama, nurodyti), ...... lapai.





	(Įstaigos atstovas(-ė))
	
	(parašas)
	
	(vardas ir pavardė)



	(Gydytojas(-a) rezidentas(-ė))
	
	(parašas)
	
	(vardas ir pavardė)

